Tom Selleck

**Thomas William «Tom» Selleck** (født 1945) er en amerikansk skuespiller som har gjort seg bemerket både på film og TV. Han er spesielt kjent fra rollen som privatetterforsker Thomas Magnum i TV-serien *[[Magnum, P.I.]]* På film huskes han blant annet fra filmkomedien *[[Tre menn og en baby]]* (1987). 

Han har løpet av karrieren medvirket i over 80 film- og tv-produksjoner og har også produsert og hatt manus på en del tv-produksjoner.

I 1986 fikk han stjerne på Hollywood Walk of Fame.

Han eier en ranch på 63 acre i Ventura County der det dyrkes avokado.

## Bakgrunn
Selleck er født i Detroit og oppvokst i Sherman Oaks i California hvor familien flyttet i 1948. Han kan på farssiden spore sine røtter tilbake til kolonistene som kom til Amerika på 1600-tallet.

Han startet karrieren som modell mens han studerte ved University of Southern California, hvor han kom inn på et basketballstipend. Han studerte økonomi, men ble etterhvert anbefalt å prøve seg som skuespiller. Han droppet ut av universitetet og begynte å studere skuespill ved Beverly Hills Playhouse. På slutten av 1960-årene begynte han å opptre i reklamer for produkter som blant annet Pepsi og Salem sigaretter.

## Skuespillerkarriere
Selleck tv-debuterte som deltaker i gameshowet *[[The Dating Game]]* (1965). Han hadde sin første rolle i westernserien *[[Lancer (TV-serie)|Lancer]]* (1969) og hadde utover 1970-årene gjesteopptredener i serier som blant annet *[[The F.B.I.]]* (1973), *[[The Young and the Restless]]* (1974–1975), *[[Mannix]]* (1975), *[[The Streets of San Francisco]]* (1975), *[[Charlie's Angels]]* (1976) og *[[The Rockford Files]]* (1978–1979). I 1980 fikk han hovedrollen som privatetterforsker Thomas Magnum i den actionfylte tv-serien *[[Magnum, P.I.]]* Serien gikk helt til 1988 og var blant de mest populære seriene som gikk på amerikansk TV i 1980-årene. Rollen innbrakte ham både en Emmy og en Golden Globe. Han har siden har hatt flere opptredener i serier som *[[Venner for livet]]* (1996–1997), *[[Boston Legal]]* (2006) og *[[Las Vegas (TV-serie)|Las Vegas]]* (2007–2008). Han hadde hovedrollen i den kortlivede komiserien *The Closer* (1998) og hadde i perioden 2010 til 2014 en ledende rolle i politiserien *[[Blue Bloods]].* Han har også spilt i flere TV-filmer. Av disse kan en nevne *Concrete Cowboys* fra 1979 (hvor han hadde sin første hovedrolle), *The Sacketts* (1979), *The Shadow Riders* (1982), *Last Stand at Saber River* (1997), *Running Mates* (2000), *Crossfire Trail* (2001), *Monte Walsh* (2003), *Twelve Mile Road* (2003) og *Ike: Countdown to D-Day* (2004). Han har også spilt hovedrollen i ni TV-filmer om politisjef Jesse Stone (2005–2015).  

På film huskes Selleck spesielt fra komedien *[[Tre menn og en baby]]* som ble den mest besøkte kinofilmen i USA i 1987. Han gjentok rollen i oppfølgeren ''Tre menn og en liten dame'' fra 1990. Han har ellers hatt fremtredende roller i filmer som blant annet *Daughters of Satan* (1972), *[[High Road to China]]* (1983), *[[Lassiter]]* (1984), *[[Runaway (film)|Runaway]]* (1984), ''Hennes alibi'' (1989), *[[Quigley Down Under]]* (1990), *[[Mr. Baseball]]* (1992), *[[Folks!]]* (1992), *[[Christopher Columbus: The Discovery]]* (1992), *[[In & Out (film)|In & Out]]* (1997), *[[The Love Letter (film, 1999)|The Love Letter]]* (1999) og *[[Killers (film, 2010)|Killers]]* (2010).

Selleck var opprinnelig tiltenkt rollen som Indiana Jones i filmen *[[Jakten på den forsvunne skatten]]*, men måtte takke nei fordi han ikke kunne løses fra kontrakten han hadde inngått i forbindelse med TV-serien *Magnum P.I.*

## Annet
Selleck har markert seg som en sterk tilhenger av retten til å eie skytevåpen og var styremedlem i National Rifle Association frem til 2018.

## Priser

Der kan nevnes at han har blitt nominert ytterligere seks ganger til Emmy-prisen (1982–2007), seks ganger til Golden Globe-prisen (1982–1988) og to ganger til People's Choice Awards (2015–2017).

## TV-liste
### TV-serier
* 1969 *[[Lancer (TV-serie)|Lancer]]* (1 episode)
* 1969 *[[Advokat Judd tar saken]]* (1 episode)
* 1969–1970 *Bracken's World* (flere episoder i forskjellige roller)
* 1971 *Sarge* (1 episode)
* 1973 *Wide World Mystery* (1 episode)
* 1973 *[[The F.B.I.]]* (1 episode)
* 1973 *[[Owen Marshall, Counselor at Law]]* (1 episode)
* 1974–1975 *[[Marcus Welby, M.D.]]* (3 episoder)
* 1974–1975 *[[The Young and the Restless]]* (flere episoder)
* 1975 *Lucas Tanner* (1 episode)
* 1975 *[[Mannix]]* (1 episode)
* 1975 *[[The Streets of San Francisco]]* (1 episode)
* 1976 *Doctors' Hospital* (1 episode)
* 1976 *Most Wanted* (1 episode)
* 1976 *[[Charlie's Angels]]* (1 episode)
* 1979 *[[Taxi (amerikansk TV-serie)|Taxi]]* (1 episode)
* 1978–1979 *[[The Rockford Files]]* (2 episoder)
* 1980–1988 *[[Magnum, P.I.]]*
* 1982 *[[Simon & Simon]]* (1 episode)
* 1986 *[[Murder, She Wrote]]* (1 episode)
* 1998 *The Closer* 
* 1996–2000 *[[Venner for livet]]* (10 episoder, 1996-1997 og 2000)
* 2004 *Biography* (dokumentarserie) (fortellerstemme)
* 2006 *[[Boston Legal]]* (4 episoder)
* 2007–2008 *[[Las Vegas (TV-serie)|Las Vegas]]* 
* 2013 *North America* (dokumentarserie) (fortellerstemme)
* 2014 *Arnie* (dokumentarserie) (fortellerstemme)
* 2021 *Friends: The Reunion* (spesialepisode av komiserien ''Venner for livet'')
* 2010–2024 ''Blue Bloods''

### TV-filmer
* 1970 *The Movie Murderer* (Drama) (hovedrolle)
* 1974 *A Case of Rape* (Drama)
* 1975 *Returning Home* (Drama)  (hovedrolle)
* 1977 *Bunco* (Krim) (hovedrolle)
* 1978 *Superdome* (Drama)
* 1978 *The Gypsy Warriors* (Krig) (hovedrolle)
* 1979 *The Chinese Typewriter* (Action) (hovedrolle)
* 1979 *The Sacketts* (Western) (hovedrolle)
* 1979 *The Concrete Cowboys* (Drama-eventyr) (hovedrolle)
* 1981 *Christmas in Hawaii* (TV-spesial) (som seg selv)
* 1982 *Divorce Wars: A Love Story* (Drama) (hovedrolle)
* 1982 *The Shadow Riders* (Western) (hovedrolle)
* 1983 *James Bond: The First 21 Years* (Dokumentar) (som seg selv)
* 1988 *The World's Greatest Stunts: A Tribute to Hollywood Stuntmen* (Dokumentar) (som seg selv)
* 1995 *Broken Trust* (Thriller) (hovedrolle)
* 1996 *Ruby Jean and Joe* (også kjent som *Arizona Road*) (Western) (hovedrolle)
* 1996 *Way Out West* (Dokumentar) (som seg selv)
* 1997 *Big Guns Talk: The Story of the Western* (Dokumentar) (som seg selv)
* 1997 *Last Stand at Saber River* (Western) (hovedrolle)
* 2000 *Running Mates* (Komedie) (hovedrolle)
* 2001 *Crossfire Trail* (Western) (hovedrolle)
* 2003 *Touch 'Em All McCall* (Komedie) (hovedrolle)
* 2003 *Monte Walsh* (Western) (hovedrolle)
* 2003 *Twelve Mile Road* (Drama) (hovedrolle)
* 2003 *Time Machine: When Cowboys Were King* (Dokumentar) (som seg selv)
* 2004 *Reversible Errors* (Thriller-krim) (hovedrolle)
* 2004 *Ike: Countdown to D-Day* (Krig) (hovedrolle)
* 2005 *Jesse Stone: Stone Cold* (Krim) (hovedrolle)
* 2006 *Jesse Stone: Death in Paradise* (Krim) (hovedrolle)
* 2006 *Jesse Stone: Night Passage* (Krim) (hovedrolle)
* 2007 *Jesse Stone: Sea Change* (Krim) (hovedrolle)
* 2009 *Jesse Stone: Thin Ice* (Krim) (hovedrolle)
* 2009 *Jesse Stone: No Remorse* (Krim) (hovedrolle)
* 2010 *Jesse Stone: Innocents Lost* (Krim) (hovedrolle)
* 2012 *Jesse Stone: Benefit of the Doubt* (Krim) (hovedrolle)
* 2015 *Jesse Stone: Lost in Paradise* (Krim) (hovedrolle)

## Referanser


## Eksterne lenker
* 
*